**লাতিনা** (ইতালীয় উচ্চারণ: [laˈtiːna] (শুনুনⓘ)) হচ্ছে মধ্য ইতালির লাৎসিও অঞ্চলের লাতিনা প্রদেশের রাজধানী। ২০১১-এর হিসাব অনুযায়ী[হালনাগাদ], এই শহরের জনসংখ্যা ১ লক্ষ ১৫ হাজার ৮৯৫ জন এবং দেশের রাজধানী রোমের পর এটি এই অঞ্চলের দ্বিতীয় বৃহত্তম শহর। ১৯৩২ সালে ফ্যাসিবাদী প্রশাসনের অধীনে *লিতোরিয়া* (*Littoria*) নামে এই শহর প্রতিষ্ঠিত হয়। এই এলাকাটি প্রাচীনকাল থেকেই জলাভূমি পরিবেষ্টিত ছিল, পরবর্তীকালে যার পানি নিষ্কাশন করে ফেলা হয়।

ইতিহাস
------

১৯৩২ সালের *লিতোরিয়া’* র উদ্বোধনী অনুষ্ঠান
যদিও এই এলাকায় প্রথম বসতি গড়েছিল লাতিনরা (ইতালীয় উপজাতি), তবে বেনিতো মুসোলিনি ১৯৩২ খ্রিস্টাব্দের ৩০শে জুন এখানে *লিতোরিয়া* নামে (*ফ্যাশিও লিতোরিও* এর অনুকরণে) আধুনিক শহর প্রতিষ্ঠা করেন। একই বছরের ১৮ ডিসেম্বরে শহরটির উদ্বোধন করা হয়। শহরটি মূলত *ফ্রিউলি* এবং *ভেনেতো* থেকে আগত অধিবাসীদের দিয়ে অধ্যুষিত ছিল, যারা এখানে একটি ভেনেশীয়-পন্তিন সম্প্রদায় গড়ে তোলে (বর্তমানে কেবল সীমান্তবর্তী কিছু এলাকায় টিকে আছে)। মূলত যুক্তিবাদী শৈলীতে (*rationalist style*) নির্মিত এখানকার ইমারত এবং স্মৃতিস্তম্ভগুলোর নকশা করেছিলেন মারচেল্লো পিয়াচেন্তিনি (*Marcello Piacentini*), আঞ্জোলো মাৎসোনি (*Angiolo Mazzoni*), দুইলিও কাম্বেল্লোত্তি'র (*Duilio Cambellotti*) মত প্রখ্যাত স্থপতি ও শিল্পীরা।

১৯৩৪ সালে এই শহরটি প্রাদেশিক রাজধানী হিসেবে ঘোষিত হয়, এবং দ্বিতীয় বিশ্বযুদ্ধের পর ১৯৪৬ সালে এর নাম বদলে *লাতিনা* রাখা হয়। প্রধানত লাৎসিও-সহ ইতালির অন্যান্য স্থান থেকে লোকজন এখানে আসতে শুরু করলে এখানকার আদি স্থানীয় ভাষা ভেনেশীয়-সদৃশ থেকে ক্রমশ *রোমান উপভাষা'*র (*Romanesco dialect*) কাছাকাছি একটি রূপে বদলে যেতে থাকে।

শহরটির কুলচিহ্ন (*coat of arms*) হচ্ছে একটি নীল ঢাল, যার মাঝখানে খচিত রয়েছে, সবুজ ক্ষেত্রের ওপর অধিষ্ঠিত অবস্থায় পৌরসভা ভবনের ঘড়িবিশিষ্ট মিনারের শৈলীকৃত চিত্র, এবং এর ভিত্তির দুই পাশে দুটি গমের ডাঁটা একটি লাল ফিতার সাথে যুক্ত; ফিতায় লাতিন ভাষায় খোদিত আছে শহরের শ্লোগান "*LATINA OLIM PALUS*" (*লাতিনা*, *একদা এক জলাভূমি*)। ঢালটির শীর্ষাংশ একটি মুকুট (*mural crown*) দ্বারা শোভিত।

অর্থনীতি
--------

লাতিনায় বেশ কিছু ঔষধ ও রাসায়নিক শিল্প, এবং শক্তিশালী সেবা খাত রয়েছে। কৃষিখাতেও (সবজি, ফুল, চিনি, ফল, পনির এবং এদের উপজাতসমূহ) লাতিনা একটি গুরুত্বপূর্ণ কেন্দ্র।

পূর্বতন লাতিনা আণবিক শক্তি কেন্দ্র বন্ধ করে দেওয়া হয়েছে এবং বর্তমানে অপসারণ প্রক্রিয়ার মধ্যে রয়েছে।

সরকার
-----

আরও দেখুন: লাতিনার নগরপিতাদের তালিকা

*ফ্রাৎসিওনি* (*Frazioni*)
-------------------------

লাতিনার *ফ্রাতসিওনি* (পৌরসভার অধীনস্থ আঞ্চলিক মহকুমাবিশেষ) গুলো হচ্ছে: লাতিনা লিদো, লাতিনা স্ক্যালো, বোর্গো বাইনসিৎজা, বোর্গো ফাইটি, বোর্গো গ্রাপ্পা, বোর্গো ইজোন্‌সো, বোর্গো মন্‌তেল্লো, বোর্গো পিয়াভে, বোর্গো পোদগোরা, বোর্গো সাবোতিনো, বোর্গো সান্তা মারিয়া, বোর্গো সান মিখেল, কিজুওলা, এবং তর্‌ ত্রে পন্তি।

ভূগোল
-----

লাতিনা শহরটির অবস্থান লাৎসিও অঞ্চলের দক্ষিণাংশের লাতিনা প্রদেশে। এটি রোম থেকে প্রায় ৬২ কিলোমিটার (৩৯ মাইল) দক্ষিণে অবস্থিত। এর পৌরসভা এপ্রিলিয়া, চিস্‌তার্না দি লাতিনা, নেত্তুনো, পন্তিনিয়া, সাবাউদিয়া, সারমোনেতা, সেৎজে'র পৌরসভার সাথে সীমানাবর্তী।

### জলবায়ু

দক্ষিণ ইতালির অধিকাংশ অঞ্চলের মত লাতিনার জলবায়ুও ভূমধ্যসাগরীয় জলবায়ুর (কোপেন জলবায়ু শ্রেণিবিন্যাস) অন্তর্গত।


| লাতিনা-এর আবহাওয়া সংক্রান্ত তথ্য |
| --- |
| মাস | জানু | ফেব্রু | মার্চ | এপ্রিল | মে | জুন | জুলাই | আগস্ট | সেপ্টে | অক্টো | নভে | ডিসে | বছর |
| সর্বোচ্চ গড় °সে (°ফা) | ১৪.১(৫৭.৪) | ১৪.২(৫৭.৬) | ১৭.১(৬২.৮) | ২১.০(৬৯.৮) | ২৪.৯(৭৬.৮) | ২৯.৭(৮৫.৫) | ৩২.১(৮৯.৮) | ৩১.৬(৮৮.৯) | ২৭.৮(৮২.০) | ২৩.৫(৭৪.৩) | ১৮.৭(৬৫.৭) | ১৫.৩(৫৯.৫) | ২২.৫(৭২.৫) |
| সর্বনিম্ন গড় °সে (°ফা) | ৪.১(৩৯.৪) | ৪.৬(৪০.৩) | ৭.৩(৪৫.১) | ১১.২(৫২.২) | ১৪.৩(৫৭.৭) | ১৭.১(৬২.৮) | ১৯.৭(৬৭.৫) | ২০.০(৬৮.০) | ১৭.১(৬২.৮) | ১২.৯(৫৫.২) | ৮.৬(৪৭.৫) | ৫.০(৪১.০) | ১১.৮(৫৩.৩) |
| অধঃক্ষেপণের গড় মিমি (ইঞ্চি) | ৮১.৩(৩.২০) | ৬৮.৬(২.৭০) | ৭৩.৭(২.৯০) | ৬৬.০(২.৬০) | ৩৮.৯(১.৫৩) | ৪.৭(০.১৯) | ২.৮(০.১১) | ৬.৪(০.২৫) | ৪১.০(১.৬১) | ১২৭.০(৫.০০) | ১১১.৮(৪.৪০) | ৯৯.১(৩.৯০) | ৭২১.৩(২৮.৩৯) |
| উৎস: Weatherbase |

জনপ্রিয় সংস্কৃতিতে
-------------------

ইতালীয় চলচ্চিত্র *মিও ফ্রাতেল্লো এ ফিলিও উনিকো* (ইংরেজি: *My Brother is an Only Child*, বাংলা অর্থ: *আমার ভাই একমাত্র সন্তান*) এর পটভূমি লাতিনা শহরকে ঘিরে তৈরি।

উল্লেখযোগ্য বাসিন্দাগণ
----------------------

* মানুয়েলা আরকুরি, অভিনেত্রী
* তিৎসিয়ানো ফের্‌রো, পপ গায়ক
* আন্তোনিও পেন্‌নাক্কি, লেখক
* কারিন প্রইয়া, অভিনেত্রী
* ইলারিয়া স্পাদা, অভিনেত্রী
* সারা যানিয়ের, অভিনেত্রী ও মডেল
* এলেনা সান্তারেল্লি, অভিনেত্রী, মডেল ও টিভি উপস্থাপিকা
* দেবোরা সাল্‌ভালাজ্জিও, অভিনেত্রী, মডেল ও বিনোদনশিল্পী
* ইউজেনিও কাপুচ্চো, চলচ্চিত্র পরিচালক
* মাত্তিয়া পেরিন, ফুটবল খেলোয়াড় (গোলরক্ষক)
* এদোয়ার্দো দে'আর্মে, সংগীতশিল্পী ও নির্মাতা

আন্তর্জাতিক সম্পর্ক
-------------------

### যমজ শহর / সহোদরা শহর

আরও দেখুন: ইতালির যমজ শহর এবং সহোদরা শহরের তালিকালাতিনার যমজ শহরগুলো হচ্ছে:

* পালোস দে লা ফ্রন্‌তেলা, উয়েল্‌ভা, আন্দালুসিয়া, স্পেন
* ফারোপিলা, রিও গ্রান্দে দো সুল, ব্রাজিল
* বার্কেনহেড, উইরাল, মার্সিসাইড, ইংল্যান্ড

চিত্রশালা
---------

* সাধু মার্কের ক্যাথিড্রালসাধু মার্কের ক্যাথিড্রাল
* পিয়াৎজা লিবার্তা'র ঝর্ণাপিয়াৎজা লিবার্তা'র ঝর্ণা
* বোর্গো সাবোতিনোয় অবস্থিত গির্জাবোর্গো সাবোতিনোয় অবস্থিত গির্জা
* তোরে পন্তিনা, লাতিনা'র উচ্চতম এবং ইতালির ৮ম উচ্চতম ভবনতোরে পন্তিনা, লাতিনা'র উচ্চতম এবং ইতালির ৮ম উচ্চতম ভবন

আরও দেখুন
---------

* লাতিনা রেলওয়ে স্টেশন
* লাতিনা ক্যালসিও ১৯৩২, একটি ফুটবল ক্লাব

তথ্যসূত্র
---------

1. ↑  Historical weather for Latina, Italy
2. ↑  Weissberg, Jay (২০০৭-০৫-১৮)। "My Brother Is an Only Child Review"। variety.com। সংগ্রহের তারিখ ১৮ মে ২০০৭।

বহিঃসংযোগ
---------


উইকিমিডিয়া কমন্সে **লাতিনা** সংক্রান্ত মিডিয়া রয়েছে।

* আনুষ্ঠানিক ওয়েবসাইট
* Ofteland, Hanne Storm (২০০২)। "Littoria" (পিডিএফ)। Institute for Art History, University of Oslo। ৭ সেপ্টেম্বর ২০০৮ তারিখে মূল (pdf) থেকে আর্কাইভ করা। সংগ্রহের তারিখ ৫ ফেব্রুয়ারি ২০১০।

| * দে
* স
জনসংখ্যা অনুযায়ী ইতালির শহরসমূহ |
| --- |
| ১০ লক্ষাধিক | 
* রোম
* মিলান

 |
| ৫ থেকে ১০ লক্ষ | 
* নাপোলি
* তুরিন
* পালের্মো
* জেনোভা

 |
| ২ থেকে ৫ লক্ষ | 
* বারি
* বোলোনিয়া
* কাতানিয়া
* ফ্লোরেন্স
* মেসসিনা
* পাদোয়া
* ত্রিয়েস্তে
* ভেনিস
* ভেরোনা

 |
| ১ থেকে ২ লক্ষ | 
* আংকোনা
* আন্দ্রিয়া
* আরেৎজো
* বের্গামো
* বোলৎসানো
* ব্রেশিয়া
* কাইলিয়ারি
* ফেররারা
* ফজ্জা
* ফর্লি
* জুইলিয়ানো
* লাতিনা
* লিভোর্নো
* মোদেনা
* মোনৎসা
* নোভারা
* পার্মা
* পেরুজিয়া
* পেস্কারা
* পিয়াচেনৎসা
* প্রাতো
* রাভেন্না
* রেজ্জো কালাব্রিয়া
* রেজ্জো এমিলিয়া
* রিমিনি
* সালের্নো
* সাসসারি
* সিরাকুজ
* তারান্তো
* তের্নি
* ত্রেন্তো
* উদিনে
* ভিজেনৎসা

 |

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র

 |
| অন্যান্য | 
* মিউজিকব্রেইন্‌জ ক্ষেত্র
* ন্যাশনাল আর্কাইভস (মার্কিন)

 |